Publication: Magyar Közlöny
Issue: MK-2002-21 (Year: 2002, Number: 21)
Era: 1990-2004
Section: anyag védelmérõl szóló 1995. évi LXVI. törvény (a továbbiakban: Ltv.) 24/A. §-ának (4) bekezdésében foglalt felhatalmazás alapján a következõket rendelem el:
Paragraph Index: 417

(1) A szerzõdés hatálya alá tartozó iratokat õrzõ levéltár a bejelentõ által közölt adatok alapján az érintettre vonatkozó iratot azonosítja. A levéltár a tiltakozás tényét az érintettre vonatkozó irat jelzetének, az érintett nevének, indokolt esetben azonosító adatainak, valamint a tiltakozásról szóló bejelentés iktatószámának feltüntetésével nyilvántartásba veszi. Az így kialakított nyilvántartást belsõ — nem nyilvános — levéltári segédletként kezeli, abba harmadik személynek betekintést nem engedélyez. A nyilvántartás adatait a levéltár az érintettre vonatkozó iratban lévõ személyes adatok védelmi idejének lejártakor törli. A levéltár az irat azonosításáról és a tiltakozás nyilvántartásba vételérõl a tiltakozást bejelentõ személyt írásban értesíti. Az érintettre vonatkozó anonimizálatlan másolat továbbítása után bejelentett tiltakozás esetén a levéltár a tiltakozás tényérõl a szerzõdésben meghatározott külföldi tudományos intézményt írásban értesíti.

Source: https://magyarkozlony.hu/hivatalos-lapok/864cd09947ba4325102de0699c6c58ea13ccbce6/dokumentumok/9c7f331a874f3a9505ab0d0d582f0a8a9b252a90/letoltes